## Pravilnik o posebnoj radnoj odjeći i obući osoba koje na svojim radnim mjestima u proizvodnji ili prometu dolaze u neposredan dodir s namirnicama, sredstvima za održavanje osobne higijene, njegu i ulj

### NN 46/1994 (10.6.1994.), Pravilnik o posebnoj radnoj odjeći i obući osoba koje na svojim radnim mjestima u proizvodnji ili prometu dolaze u neposredan dodir s namirnicama, sredstvima za održavanje osobne higijene, njegu i ulj

# MINISTARSTVO ZDRAVSTVA

Na temelju članka 50. stavka 1. točka 12. Zakona o zdravstvenoj ispravnosti
i zdravstvenom nadzoru nad namirnicama i predmetima opće uporabe ("Narodne
novine", broj 60/92), ministar zdravstva, donosi

## PRAVILNIK

### O POSEBNOJ RADNOJ ODJEĆI I OBUĆI OSOBA KOJE NA SVOJIM RADNIM MJESTIMA U PROIZVODNJI ILI PROMETU DOLAZE U NEPOSREDAN DODIR S NAMIRNICAMA, SREDSTVIMA ZA ODRŽAVANJE OSOBNE HIGIJENE, NJEGU I ULJEPŠAVANJE LICA I TIJELA

Članak 1.

Osobe koje na svojim radnim mjestima u proizvodnji ili prometu dolaze
u neposredan dodir s namirnicama kao i sredstvima za održavanje osobne
higijene, njegu i uljepšavanje lica i tijela moraju nositi posebnu radnu
odjeću i obuću.

Članak 2.

Posebnu radnu odjeću i obuću nose osobe iz članka 1. ovoga Pravilnika
u vrijeme rada i to:

1. u proizvodnji namirnica (industrijska proizvodnja namirnica i svaki
drugi rad na preradi, obradi ili pripremanju jela, pića i napitaka, slastičarskih
proizvoda, kruha i peciva i sl.) - hlače ili suknju, košulju ili bluzu
odnosno kutu, kapu ili maramu i pregaču sve u bijeloj boji, kao i cipele
od kože ili platna, a na gruboj obradi sirovina te na pranju crnog i bijelog
suđa i pregaču, rukavice i obuću od gume ili od plastične mase,

2. na klanju stoke i peradi - radni kombinezon, kutu ili hlače i košulju,
kapu ili maramu i gumenu pregaču, sve u bijeloj boji i čizme,

3. na utovaru i istovaru mesa - radnu kutu ili hlaće i košulju, kapu
ili maramu i kapuljaču sve u bijeloj boji, pregaču, čizme ili gumene ili
plastične kaljače. Radnici koji rade u prostorijama s temperaturom nižom
od 0oC nose bijela radna odijela preko zaštitnog odijela.

4. na utovaru i istovaru kruha, peciva i drugih pekarskih proizvoda
- hlače ili suknju, košulju ili bluzu odnosno radnu kutu, kapu ili maramu
i pregaču sve u bijeloj boji, kao i cipele od kože ili platna,

5. u skladištima i prodavaonicama:

a) na radu s voćem i povrčem - radnu kutu u svijetloj boji

b) na radu s ostalim namirnicama - radnu kutu u svijetloj boji, na radu
sa svježim mesom, mesnim prerađevinama, kruhom, pecivom i slasticama osim
radne kute i kapu ili povesku za kosu, a na radu sa svježom ribom osim
navedenog i pregaču od gume ili plastične mase. Poveska mora biti izrađena
tako da se može vezati i učvrstiti ispod kose. Širina poveska treba biti
tolika da može obuhvatiti kosu od čeone linije vlasišta do sredine tjemena
Osobe na radnim mjestima iz točke 5. moraju nositi cipele od kože ili platna,
a na radu sa svježom ribom čizme ili kaljače od gume ili plastične mase.

6. na pakiranju rinfuzne robe - hlače ili suknju, košulju ili bluzu
odnosno radnu kutu, kapu ili maramu i pregaču sve u bijeloj boji, kao i
cipele od kože ili platna,

7. u ugostiteljskim objektima:

a) na usluživanju jela i pića - hlače ili suknju u boji, košulju ili
bluzu odnosno radnu kutu u svijetloj boji. Ukoliko se u objektu uslužuje
samo piče umjesto radnih hlača ili suknje dostatna je pregača u svijetloj
boji,

b) na točenju i spravljanju pića - košulja ili bluza i pregača u svijetloj
boji. Šef sale, šef konobara i šef servisa mogu nositi odijelo, smoking
ili frak odnosno kostim ili haljinu u crnoj ili u drugoj boji: Posebna
radna odjeća osoblja uposlenog u objektima iz točke 7. ovoga članka može
biti u skladu sa specifićnostima i posebnim karakteristikama pojedinog
objekta.

8. na čišćenju i održavanju cisternr i rezervoara za mlijeko, pivo,
napitke i slično - radnu kutu i kombinezon i ka pu ili maramu u svijetloj
boji, kao i čizme od gume ili plastične mase.

9. u proizvodnji sredstava za održavanje osobne higijene, njegu i uljepšavanje
lica i tijela - hlaće ili suknju, košulju ili bluzu odnosno radnu kutu,
kapu ili maramu sve u bijeloj boji, kao i cipele od kože ili platna,

10. u prometu sredstava za održavanje osobne higijene, njegu i uljepšavanje
lica i tijela - radnu kutu ili jednodijelnu ili dvodijelnu haljinu i cipele
od kože ili platna,

11. na održavanju čistoće radnih i pomoćnih prostorija odnosno prostora
- radnu kutu i kapu ili maramu, kao i pregaču i rukavice od gume ili plastične
mase i obuću otpornu na vlagu.

Za osobe uposlene na poslovima iz stavka 1. točke 14. ovoga članka radnu
odjeću potrebno je mijenjati svakodnevno, a ako to priroda posla zahtijeva
i češće Radna odjeća mora biti od pamučne tkanine takvog sastava da se
može iskuhavati i glačati. Za higijensko održavanje radne odjeće potrebno
je osigurati pranje, sušenje i glačanje u vlastitim praonicama ili korištenjem
drugih praonica.

Članak 3.

Pored posebne radne odjeće i obuće rlavedene u članku 2. ovoga Pravilnika
za osobe koje rade u proizvodnji i prometu namirnica, sredstava za održavanje
osobne higijene, njegu i uljepšavanje lica i tijela treba osigurati i sredstva
za održavanje osobne higijene. Osobe uposlene u neposrednoj proizvodnji
i preradi namirnica, prometa sa svježim mesom, mesnim prerađevinama, kruhom,
pecivom i slasticama moraju biti uredno podšišani, a muškarci i obrijani.
Radnici s urednom dužom kosom moraju pri radu nositi zaštitne mreže ili
marame. Nokti na prstima ruku moraju uvijek biti čisti i uredno odrezani,
a pri radu je zabranjeno nošenje ručnih satova i nakita te uporaba kozmetičkih
sredstava.

Članak 4.

Pravne i fizičke osobe koje proizvode ili stavljaju u promet namirnice
i sredstva za održavanje osobne higijene dužne su osigurati dostatan broj
kompleta radne odjeće i obuće za sve uposlene osobe. Za svaku uposlenu
osobu koja sudjeluje u proizvodnji i prometu namirnica ili sredstava iz
stavka 1. ovog članka potrebno je osigurati najmanje 3 kompleta radne odjeće
i obuće izrađene po mjeri osobe koja će je nositi i to prilagođene godišnjem
dobu.

Članak 5.

Posebnu radnu odjeću i obuću treba čuvati u zaključanim garderobnim
ormarićima izgrađenim od čvrstog materijala, koji se može lako čistiti
i prati, te smještenim u prostoriju odnosno u odvojeni prostor namijenjen
isključivo za garderobu. Iznimno, u manjim objektima, garderobni ormarići
mogu se smjestiti u posebnom dijelu pretprostora sarkitarnog čvora ili
drugih pomoćnih prostorija u sklopu objekta. U objektima u kojima postoje
odgovarajuće garderobe izvedene prema posebnim propisima o sanitarno-tehničkim
i higijenskim uvjetima pomoćnih prostorija objekata za proizvodnju i promet
namirnica ili za izvedbu sterilnih materijala i slično (nečista i čista
strana garderobe) nije po trebno osigurati garderobne ormariće za čuvanje
potrebne radne odjeće i obuće.

Članak 6.

Danom stupanja na snagu ovoga Pravilnika prestaje važiti Pravilnik o
posebnoj radnoj odjeći i obući osoba koje rade u proizvodnji i prometu
živežnih namirnica, sredstava za održavanje osobne higijene, njegu i uljepšavanje
lica i tijela ("Narodne novine", br. 27/75, 7/77).

Članak 7.

Ovaj Pravilnik stupa na snagu osmog dana od dana objave u "Narodnim
novinama".

Klasa:011-01/94-01/40

Urbroj : 534-02-15-94-2

Zagreb, 5. svibnja 1994.

Ministar zdravstva

**prof. dr. sc. Andrija Hebrang, v. r.**

Pravilnik, NN 46/1994-813